ఆస్పత్రులకు ప్రభుత్వం నిర్దేశం స్టెంట్ల ధరలపై ఎన్పీపీఏ స్పందన రోగులకు న్యాయం చేయాలని సూచన న్యూఢిల్లీ, ఫిబ్రవరి 25: హృద్రోగుల్లో అమర్చే స్టెంట్ల ధరలపై మరోసారి ‘జాతీయ ఔషధ ధరల నిర్ణాయక సంస్థ’ (ఎన్పీపీఏ) స్పందించింది. రోగులకు న్యాయం చేయాలని నిర్ణయించిన సంస్థ, వారి దగ్గర అడ్డగోలుగా వసూలు చేసిన మొత్తాన్ని తిరిగి ఇచ్చేయాలని ఆస్పత్రులను కోరింది. డిమాండ్ నోటీసు ఇచ్చేలోగానే, ఆస్పత్రులు స్పందించాలని, స్టెంట్ల కోసం రోగుల నుంచి వసూలు చేసిన అధిక ధరలను వారికి తిరిగి చెల్లించాలని సూచించింది. ఆస్పత్రులపై ఇంకా ఫిర్యాదులు రాకపోతే, సమస్య ఇంతటితో పరిష్కారం అవుతుందని ఎన్పీపీఏ పేర్కొంది. స్టెంట్ల కోసం రోగుల నుంచి పెద్దమొత్తంలో వసూలు చేసిన ఆస్పత్రులన్నింటికీ షోకాజ్ నోటీసు జారీ చేశామని ఎన్పీపీఏ వెల్లడించింది. ఆయా ఆస్పత్రులు, కంపెనీలు స్టెంట్లపై అధిక ధరలు వసూలు చేసినట్లు తేలితే, డిమాండ్ నోటీసు జారీ చేస్తామని ప్రకటించింది. భవిష్యత్తులో ఆయా ఆస్పత్రుల యాంజియోప్లాస్టీ బిల్లులన్నింటినీ పరిశీలిస్తామని ఎన్పీపీఏ ట్వీట్ చేసింది.
aaspatrulaku prabhutvam nirdesam stentla dharalapai nppa spandana rogulaku nyaayam cheyalani suuchana newdhilly, fibravari 25: hrudrogullo amarche stentla dharalapai marosari ‘jaateeya aushadha dharala nirnaayaka samstha’ (nppa) spandinchindi. rogulaku nyaayam cheyalani nirnayinchina samstha, vaari daggara addagolugaa vasulu chesina mottaanni tirigi icheyaalani aaspatrulanu korindi. demand notisu ichelogane, aaspatrulu spandinchaalani, stentla kosam rogula nunchi vasulu chesina adhika dharalanu vaariki tirigi chellinchaalani suuchimchimdi. aaspatrulapai inka firyaadulu rakapothe, samasya intatitoe parishkaaram avutundani nppa perkondi. stentla kosam rogula nunchi peddamottamlo vasulu chesina aaspatrulannintiki shokaj notisu jaarii chesamani nppa velladinchindi. aayaa aaspatrulu, companylu stentlapy adhika dharalu vasulu chesinatlu telithe, demand notisu jaarii chestamani prakatinchindi. bhavishyattulo aayaa aaspatrula angioplasty billulannintini pariseelistaamani nppa tweet chesindi.